**OBRAZAC PRIMJERA DOBRE PRAKSE**

|  |  |
| --- | --- |
| Sastavnica | Muzička akademija |
| Naziv aktivnosti | **Suradnja s Koncertnom dvoranom Vatroslava Lisinskog i obilježavanje 40. obljetnice redovite i kontinuirane suradnje** |
| Vrijeme provedbe | **Od 1983. (kontinuirano)** |
| Uključena tijela i osobe | Muzička akademija (uprava, nastavnici i studenti, nenastavno osoblje)  Koncertna dvorana Vatroslava Lisinskog (uprava, programska i tehnička služba) |
| Indikatori ostvarenja | Ostvareno 40 godina suradnje dviju ustanova.  U ak. god. 2023./2024.:   1. održana dva koncerta s pratećim javnim predavanjima i događanjima[[1]](#footnote-1) 2. postavljena izložba o 40 godina suradnje (najprije u Koncertnoj dvorani Vatroslava Lisinkog, od 20. travnja od 1. lipnja 2024., a potom trajno u prostorima prizemlja Muzičke akademije)[[2]](#footnote-2) 3. suradnja u organizaciji i realizaciji festivala Zagrebačko glazbeno proljeće (od 25. do 28. travnja 2024.)[[3]](#footnote-3) 4. osmišljen projekt *Rezidenti MUZA* u okviru kojega će Koncertna dvorana Vatroslava Lisinskog svake godine ugostiti ponajbolje studente izvođačkih odsjeka Muzičke akademije[[4]](#footnote-4) |
| Opis aktivnosti (do 3.000 znakova) | U sklopu ciklusa *Lisinski subotom* održana su dva koncerta, od kojih je svaki ponovljen i dva dana poslije na Muzičkoj akademiji, s različitom postavom solista i dirigenata kako bi se što više studenata okušalo u istaknutim ulogama. Koncertom *Glazba sjećanja i izazova* (18. studenoga 2024., uz Dan sjećanja na žrtve Domovinskog rata i Dan sjećanja na žrtvu Vukovara i Škabrnje) ravnao je šef-dirigent Zagrebačke filharmonije Dawid Runtz, a uza Simfonijski orkestar i Zbor Muzičke akademije kao solisti su nastupili studenti Rea Veseli, Vinka Siladi i Lovre Gujinović. Tada je izvedena i *Misa* donedavnoga studenta kompozicije, danas alumna, Josipa Prajza. Drugi koncert, *Divertimento – glazba radosti* (20. travnja 2024.) ugostio je studenta klavira Vitomira Janeza Zagodea te Simfonijski orkestar Muzičke akademije pod ravnanjem izraelskog dirigenta i profesora Eitana Globersona, uz niz pratećih predavanja za studente i nastavnike Muzičke akademije te zainteresiranu javnost.  Na dan potonjega koncerta otvorena je i velika izložba o 40 godina suradnje dviju ustanova, najprije postavljena u KD Vatroslava Lisinskoga, a potom trajno na Muzičkoj akademiji. Autorice su izložbe muzikologinje, djelatnice Muzičke akademije, asistentica Ana Čizmić Grbić i knjižničarka Ivana Klajzner te studentice Lora Breški i Magda Galić.  Tijekom Zagrebačkoga glazbenog proljeća u četiri festivalska dana održana je radionica i koncert za djecu; voditelji alumna MA orguljašica Ursa Ljuban i Tomislav Heferer iz Umjetničke radionice Heferer interaktivno su predstavili orgulje dvorane Lisinski, studenti orgulja muzicirali su na orguljama Muzičke akademije, koncerte su održali Barokni orkestar Muzičke akademije Sveučilišta u Zagrebu, Zagrebački solisti uz Juliana Steckela na violončelu i alumna MA Krešimira Klarića na orguljama, a 28. 4. nastupio je jedan od najistaknutijih orguljaša svijeta, Vincent Dubois uz Zagrebačku filharmoniju i Dawida Runtza. Održan je i orguljaški maraton te projekcija nijemoga filma *Nosferatu* ozvučena orguljskim improvizacijama (Baptiste-Florian Marle-Ouvrard). Autorica programskog koncepta festivala je ravnateljica Koncertne dvorane Vatroslava Lisinskog Nina Čalopek, a umjetnički savjetnici festivala su Pavao Mašić i Ljerka Očić.  Krajem akademske godine sklopljen je sporazum o suradnji na programu *Rezidenti MUZA* u sklopu kojega će Koncertna dvorana Vatroslava Lisinskog četiri puta godišnje omogućiti predstavljanje ponajboljim studentima izvođačkih programa Muzičke akademije u svojoj Maloj dvorani, što će biti popraćeno i karijernim savjetovanjem i drugim pratećim aktivnostima. U prvoj akademskoj godini (2024./2025.) u sklopu ciklusa nastupit će studenti Muzičke akademije pijanist Arsen Dalibaltayan, violinistica Tao-Yuan Hsiao i bas-bariton Benjamin Šuran.  U svim navedenim programima ostvarena je najviša razina suradnje i sinergije studenata i nastavnika, profesionalaca, stručne i šire javnosti, a događanja su bila dobro zastupljena i u medijskome prostoru. |
| Obrazloženje odabira primjera dobre prakse (navesti zašto smatrate da je navedena aktivnost primjer dobre prakse; do 1000 znakova) | Četrdesetogodišnja suradnja Muzičke akademije s najvećom i najvažnijom koncertnom dvoranom u Republici Hrvatskoj posve je jedinstvena pojava u visokom umjetničkom obrazovanju naše zemlje. Osim prilike da se predstave širokoj publici, ali i tržištu rada u okviru najelitnijega ciklusa u zemlji, *Lisinski subotom*, uz bok ponajboljim svjetskim umjetnicima, suradnja s koncertnom dvoranom poseban je vid stručne prakse kroz koji dobivaju neposredan uvid u profesionalni život i sve etape realizacije koncertnog programa, zajedno s pratećim aktivnostima kao što je pisanje programskih knjižica, razgovor s umjetnicima, snimanje za radio i televiziju, produkcija programa i dr., o čemu najbolje svjedoči prošlogodišnja izložba *MUZA subotom.* Konačno, iznimno je važna i za javnu vidljivost Akademije i Sveučilišta: trećina javnih objava o djelatnosti Muzičke akademije u ak. god. 2023./2024. zabilježena u hemeroteci odnosi se upravo na suradnju sastavnice s KD Vatroslava Lisinskoga. |
| Planovi za dodatno unaprjeđenje (navesti moguće planirane aktivnosti u sljedećem razdoblju) | Suradnja se nastavlja i u ak. god. 2024./2025. dvama koncertima u ciklusu *Lisinski subotom[[5]](#footnote-5)*, drugim izdanjem festivala Zagrebačko glazbeno proljeće čija će središnja tema biti skladatelj Stjepan Šulek, te novim programom programom *Rezidenti MUZA*, u kojem će Koncertna dvorana Vatroslava Lisinskog ugostiti ponajbolje studente izvođačkih odsjeka Muzičke akademije (4 koncerta). |

1. Informacije o koncertima i događanjima:

   Glazba sjećanja i izazova: <https://www.lisinski.hr/hr/dogadanja/lisinski-subotom-br-muzicka-akademija-sveucilista-/>   
   Divertimento - glazba radosti: <https://www.lisinski.hr/hr/dogadanja/lisinski-subotom-br-muzicka-akademija-sveucilist-2/> [↑](#footnote-ref-1)
2. Odabrani materijali s izložbe dostupni su u Digitalnome repozitoriju Muzičke akademije: <https://drma.muza.unizg.hr/islandora/search/muza%20subotom?type=dismax> [↑](#footnote-ref-2)
3. Informacije o festivalu Zagrebačko glazbeno proljeće: <https://www.lisinski.hr/hr/dogadanja/zagrebacko-glazbeno-proljece-br-od-25-do-28-4-2024/> [↑](#footnote-ref-3)
4. <https://www.lisinski.hr/hr/novosti/predstavljen-projekt-rezidenti-muza/> [↑](#footnote-ref-4)
5. <https://www.lisinski.hr/hr/dogadanja/lisinski-subotom-br-orkestar-muzicke-akademije-sve/>; <https://www.lisinski.hr/hr/dogadanja/lisinski-subotom-br-orkestar-muzicke-akademije-s-2/> . [↑](#footnote-ref-5)